Педро Салинас
Сълза, не те обичам…

Превод от испански: Рада Панчовска, —

chitanka.info

СЪЛЗА,

не те обичам, ти си от вода.

Като реката към морето,

изворът към жаждата,

локвата към облака,

рано или късно си отиваш.

Радост, жарка и златиста радост,

не те обичам, ти си от слънце.

И дори календарът разказва,

че привечер си отнасяш

на друг — на кой друг? — това, което

ми даваш сутрин.

Книга.

Не те обичам. От хартия

обезнадеждаващ затвор, вече знаеш,

че затворникът ти ще си иде.

Вода, която никога не бяга,

слънца, които не залязват,

книги, които не изменят:

спокойствие, застинал мрак, ти, тишина.

И онова отвън, да, бъди щедро, навън.

Но онова отвътре — сладка вечна тайна — навътре.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.